《玉楼春（题小竿岭）》
宋代·刘子寰

今来古往吴京道。岁岁荣枯原上草。行人几度到江滨，不觉身随风树老。

蒲花易晚芦花早。客里光阴如过鸟。一般垂柳短长亭，去路不如归路好。

作者简介：[约公元一二二四年前后在世]字圻父，号篁栗翁，上饶人，居麻沙。生卒年均不详，约宋宁宗嘉定末前后在世。早登朱熹之门。宁宗嘉定十年(1217)进士，官至观文殿学士。平生乐于山林，淡泊自守。能诗文，与同邑刘潜夫齐名。克庄尝叙其诗集，行于世。